
Text rozhodnutia
Súd: Krajský súd Banská Bystrica Spisová značka: 13Co/93/2012 Identifikačné číslo súdneho spisu: 6710212105 Dátum vydania rozhodnutia: 04. 04. 2012 Meno a priezvisko sudcu, VSÚ: Štefan Huljak ECLI: ECLI:SK:KSBB:2012:6710212105.2 Uznesenie Krajský súd Banská Bystrica ako súd odvolací v právnej veci žalobcu: V. Z., narodený XX. XX. XXXX, bytom XX XXX I. M., Y. XF., B. L., zastúpený ustanoveným zástupcom: Centrum právnej pomoci, 974 01 Banská Bystrica, Kancelária CPP v Banskej Bystrici, Kukučínova 24, P. O. BOX 113, proti žalovanej Slovenskej republike, za ktorú má konať: Okresný súd Zvolen, 960 68 Zvolen, J. Kozačeka 19, o zaplatenie 66 387 837,75 eura (2 miliárd slovenských korún), o odvolaní žalobcu zo dňa 20. 12. 2011 proti uzneseniu Okresného súdu Zvolen číslo konania 17C/128/2010-68 zo dňa 18. 11. 2011, takto r o z h o d o l : Krajský súd odvolanie žalobcu odmieta. o d ô v o d n e n i e : Napadnutým uznesením okresný súd odmietol podanie žalobcu. Uznesenie doručil ustanovenému zástupcovi žalobcu dňa 25. 11. 2011 (číslo listu 69 spisu) a buď žalobca alebo ustanovený zástupca sa mohli odvolať proti uzneseniu do 15 dní od jeho doručenia zástupcovi (§ 204 ods. 1, § 49 ods. 1 OSP). Odvolanie podal len žalobca a to dňa 20. 12. 2011 na pošte (číslo listu 71 p. v. spisu). Posledným dňom na podanie odvolania bol deň 12. 12. 2011 (§ 57 ods. 2 druhá veta OSP). Pretože odvolanie bolo podané oneskorene, musel ho odvolací súd odmietnuť (§ 218 ods. 1 písm. a/ OSP). O veci senát odvolacieho súdu rozhodol pomerom hlasov členov senátu 3:0. Poučenie: proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2012:6710212105.2 (dáta aktuálne k 14. 11. 2026). Záväzné je znenie zverejnené súdom.




